經數: 一八三○

經名: 成唯識論述記卷第九本

頁數: 五四一

上	欄

論. 說阿賴耶至爲所緣故述曰. 所執自性

之妄執習氣. 卽能執心等種子. 瑜伽第五十

一及顯揚等. 說阿賴耶識以遍計所執自性

妄執種爲所緣故. 若有漏心有不執者. 有

有漏種第八不緣. 何故論說第八緣妄種.

瑜伽第七十六及解深密經. 說第八緣相

名分別習氣. 五十一說緣遍計種. 故遍計

種通有漏一切心. 卽善心等中許有法執

安惠等師義

下第二護法等師

論. 有義第六至是能遍計述曰. 下文有三.

一標宗. 二立證. 三會違. 此初也. 全非五

八識. 亦非一切心. 執我法者方能計故

所以者何

論. 唯說意識能遍計故述曰. 下證有十. 十

故字是. 若能計心通八識者. 如何攝論第

四但說意耶

問如第七識亦能遍計. 而彼論中唯說意

識不言第七. 豈七不能. 七識旣能而不說

者. 明五八識亦能不說

論. 意及意識名意識故述曰. 第七名意.

1其第六識合而言之. 總名意識卽是已說.

誰言不說. 如小乘中業業道. 思但是業而

非是道. 貪等三法是道非業. 身語二法亦

業亦道. 總合爲言但名業道. 第七名意. 第

六名意識. 總合名意識. 故無前難安惠

等云. 何故不許唯第六識能遍計度. 餘之

七識雖亦能計. 不能遍計攝論不說. 非餘

不計. 攝論第四本釋二論皆作此解. 云第

中	欄

六識能周遍計度. 體順彼名. 餘不然故彼論

不說. 又汝如業業道合說者我亦爾. 第七

名意. 非五八名識. 第六名意識. 彼論總合

爲言名意識. 亦有何過. 故知八識皆能遍

計

論. 計度分別能遍計故述曰. 五八旣無計

度. 明無分別而不起執. 攝論本第四云. 當

知意識是能遍計. 有分別故. 乃至是故意

識無邊行相而轉. 普於一切分別計度故名

遍計. 五八識能普計故. 若爾第七不能

普計. 應非此收. 此言不爾. 三分別中計度

分別. 能爲七中有相分別乃至不染. 非五

八識有此能故. 其第七識有計度故可是

此收. 五八不爾. 無性云. 意識有分別者.

由能顯示隨念分別所雜□故. 顯示者卽

計度. 非是自性. 餘亦有故. 此爲正解前

師云. 計度分別計相粗高五八卽無. 自性任

運有相分別此等細者五八說有. 理亦何

爽. 雖攝論約粗計度分別爲言不言五

八. 五八二識實能遍計. 又一切八識簡無

漏心故言意識能有分別. 非謂唯言第六

七識. 世親攝論唯言由此品類能遍計度.

不簡何者. 無性偏解本論. 故以顯示等言

簡別. 此有何妨

2後難之云

論. 執我法者必是惠故述曰. 非五八識□

與惠俱寧容有執. 前師云若計度惠粗五

八無細者亦有. 若爾何故惠數非是遍行

論. 二執必與無明俱故述曰. 我法二執必

下	欄

無明俱. 非善心中有無明故. 彼無癡善根

性相違故. 彼前師言此有何失. 我如汝小

乘尋伺俱起. 尋伺性順可許俱起. 善心無

明性便相返

論. 不說無明有善性故述曰. 瑜伽等論皆

不說故. 下二障中當引彼文. 如何善心內

而說有無明

彼若言一切有漏皆名不善. 說名爲善行相

輕故者

論. 癡無癡等不相應故述曰. 相違之法不

相應故. 如無□與□不得俱起. 癡無癡等

例亦應然

若言有漏皆是不善. 無癡與癡非謂相應.

癡相輕3微名無癡者

論. 不見有執導空智故述曰. 若無漏心必

二空觀隨一現起. 若有漏心必有法執. 卽加

行智旣有法執. 如何能導空智現前. 非由

於水引火生故. 非闇爲先導明生故

論. 執有達無不俱起故述曰. 又加行心隨

順聖敎作我法空觀名曰達無. 旣有法執

名爲執有. 如何執有心. 與達無之智而俱

起也. 彼旣不俱起明加行心非有法執

論. 曾無有執非能熏故述曰. 又若有漏心

皆有法執. 法執之心必有勢力. 應異熟生

心亦是能熏. 有漏之心有勢用故. 如善惡

等. 然汝執第八亦非能熏. 是異熟心無勢

用故. 不見有執勢用之心無能熏者. 應

第八識亦是能熏. 不爾便與比量相違

若爾何故楞伽. 中邊上卷等. 言三界八識皆

經數: 一八三○

經名: 成唯識論述記卷第九本

頁數: 五四二

上	欄

妄分別. 顯揚十六說亦同此

論. 有漏心等至虛1妄分別述曰. 下文會違

有三. 此初會也. 爲會彼云. 雖前位等作二

空觀而是假相. 不如無漏證實理故. 一切

八識名妄分別. 非妄分別皆是執心. 若有漏

心有非執者. 如何說有二取相現. 中邊第

一. 說虛妄心心所似二相現故. 皆有執也

論. 雖似所取至亦有執故述曰. 此會第二

違有二. 一會. 二難. 此會及初難. 諸有漏心.

雖似所取能取相現. 而非一切能遍計心.

由依他起善無記心. 雖有二取現非皆起

執. 非以似二便計一切皆能遍計. 有計度

分別二取相現之心能遍計故. 彼中邊論唯

據六七二識爲論. 若似二取皆是執者. 勿

無漏心亦有執故. 一切菩薩二乘後得無漏

之智. 有二取相應皆有執. 佛地第七. 但

說二乘無漏有執. 准二十釋. 菩薩後得亦

有法執. 與佛地不同. 彼但說二乘無漏有

執. 此但言佛無顯餘亦有

論. 如來後得應有執故述曰. 難前師言.

佛應有執. 有二取相故. 如諸菩薩現二

相故. 若救言如來後得無二相者. 違聖敎

失. 且無相分違佛地經

論. 經說佛智至如鏡等故述曰. 第八2俗智

名大圓鏡也. 謂現法樂聲聞八部莊嚴道

場. 卽變化聲聞等是. 第七識平等. 乃至成所

作智皆有現能. 故佛四智皆有二相. 故論說

言現身土等如鏡等故. 勿謂餘智皆此

譬喩. 但可現相義可同故. 此證無漏有相

中	欄

分也

論. 若無緣用應非智等述曰. 若如來智無

見分者. 卽無緣用應非智等. 此卽違理.

等者等取餘心心所. 難云. 如來菩薩無漏

四智品. 應非是智品. 無見分等故. 如虛

空等. 旣成此已□向上成. 謂凡夫二乘等

有漏善及無記智品幷無漏心品. 應無法執.

非染汚心有二相故. 如佛無漏智品. 彼計

如來無漏智品非有執故. 本業瓔珞經下卷.

云明闇一相善惡一心等者. 是□沙王國

安陀3偈師義. 故知前師所說非也

前師難云. 若有漏心非皆有執. 說藏識緣

種何獨遍計

論. 雖說藏識至故非成證述曰. 此會第三

違. 更有別釋如第二卷. 此中且據有漏强

者謂遍計種. 不言有漏種皆是遍計. 旣爾

復不言第八唯緣遍計種子. 旣無唯言. 明

第八所緣之種更有多也

次護法論師總結上也

論. 由斯理趣至有能遍計述曰. 由此如上

所說理趣. 唯於有漏第六第七二心之品

有能遍計. 五八名識入意識攝未見文

故. 故非五八能遍計也. 此等徵逐佛地第

七二障中徵. 下二障中自當對辨

此則廣前遍計二字. 自下廣前彼彼之言

論. 識品雖二至故言彼彼述曰. 識品雖二

者. 第六七二識也. 總名遍計以是一故. 更

不須論. 但言二等攝大乘第四說. 遍計

有二. 一自性計. 二差別計. 4世親釋云. 如

下	欄

於眼等計自性. 於此計爲常無常等之差

別七十三說一無差別二有差別. 復有

二. 一5名加行. 二名施設顯揚十六說.

一文字. 二非文字. 又有二. 一分別自體. 二

分別所依緣事. 攝八分別者是. 七十四說.

一隨覺. 二隨眠三者謂一我. 二法. 三用.

或自性隨念計度分別. 如對法第二說四

者攝論說. 一自性計. 二差別計. 三有覺計謂

善名言者. 四無覺計謂不善名言者. 七十

三說. 一計自相. 二計差別. 三計所取. 四計

能取五者攝論說. 一依名計義. 二依義

計名. 三依名計名. 四依義計義. 五依二

計二. 顯揚十六. 及七十三. 說一種五與此

同. 七十6三又有五. 一計義自性. 此有四

謂計自相等. 二計名自性. 此有二謂無差

別等. 三計染自性. 謂有貪等. 四計淨自性.

與染相違. 五計非染淨自性. 謂此色是能

所取等. 復有五種. 一貪. 二嗔. 三合會. 四

別離. 五捨隨與等. 顯揚十六與此文同. 復

有五. 一無常計常. 二苦計樂. 三不淨計淨.

四無我計我. 五於諸相中遍計所執自性執

六者顯揚十六說. 一自性計. 謂計色等實

有相. 二差別計. 謂計色等實有色無色等.

三覺悟計. 謂善言者執. 四隨眠計. 謂不善

言者執. 五加行計. 此有五謂貪嗔等. 六名

遍計. 謂此有二. 謂文字非文字所起七

者卽七分別. 謂有相無相任運尋心伺察

染汚不染汚. 如瑜伽第一對法第二說八

者卽八分別生三事顯揚十六等說. 八分別

經數: 一八三○

經名: 成唯識論述記卷第九本

頁數: 五四三

上	欄

者. 一自性分別. 謂分別色等想事色等自性.

二差別分別. 三總執分別. 四我分別. 五我所

分別. 六愛分別. 七不愛分別. 八愛不愛俱相

違分別. 三事者. 一謂戱論所依想色事. 二

見我慢事. 三貪嗔癡事. 此等廣解八分別

生三事. 如瑜伽第三十六顯揚十六說九

者以理爲之卽緣九品計. 執九地亦然. 九

結俱品執亦是十者卽攝論第四說. 對法

第十四雖名分別非能遍計. 一根本分別.

第八識. 二緣相分別. 色等識. 三顯相分別. 眼

等識幷所依. 四緣相變異分別. 老等變異. 五

顯相變異分別. 變異所有變異. 六他引分別.

聞不正法類. 七不如理分別. 外道類. 八如

理分別. 聞正法類. 九執著分別. 我見類. 十

散動分別. 卽十散動. 十散動亦爲十. 此能

遍計分別之體. 又對法第十二. 說於見無

見見等十. 又十相十八空所除. 如七十七

說十一者卽十一識. 謂身身者識等. 緣

此十一生分別名十一分別. 如攝論說十

二者十卷楞伽第四說. 一言語分別. 樂言語

故. 二可知分別. 三相分別. 四義分別. 五實體

分別. 六因分別. 七見分別. 八建立分別. 九生

分別. 十不生分別. 十一和合分別. 十二縛

不縛分別. 別緣十二處生分別亦是十三

者無也十四者十四不可記事分別十五

者亦無十六者十六空所除. 或三空所除.

顯揚十五云一根縛二有情縛等十七者

對法第十二說. 謂相見等十八者十八空

所除. 乃至二十句我我所見. 二十空所除. 二

中	欄

十五句我我所見. 對法第十二. 二十八見六

十二見等. 故此論中言十等也. 七十四等

說. 隨依他起爾所分量遍計亦爾. 故無量

種. 此論言等. 此1一一皆如所引諸論各自

廣分別. 不別煩引

上來已廣初行第一句訖. 自下廣第二句

論. 次所遍計自性云何述曰. 若言能遍計

已問答訖. 言所遍計自性是何

論. 攝大乘說至所緣緣故述曰. 三性之中

是依他起. 言所緣緣必是有法. 遍計心等以

此爲緣. 親相分者必依他故. 不以圓成而

爲境也. 彼不相似故. 攝論第四唯說依他

性是所遍計

論. 圓成實性寧非彼境述曰. 此外人問. 七

十六說勝義無性. 無如所執勝義相也. 至

下當知. 亦以彼爲疏所緣緣. 非是相分.

不相似故. 極疏遠故

論. 眞非妄執至亦所遍計述曰. 依他是妄.

可計少分爲彼相分. 此眞不然. 不相近

故. 遠亦不遮

論. 遍計所執至故非所遍計述曰. 所執雖

是遍計心境. 而非所緣緣故非所遍計. 所

遍計者據有法故. 境義同通無法名境. 所

緣緣局無法卽非. 故唯依他是所遍計. 七十

四說. 由何故遍計. 由依他起. 卽是此也

何故七十四. 又說遍計所執非凡聖智境

以無相故言俱非境2似相分者非無

法故. 無法非所緣緣. 所緣緣者必是有法.

彼性可言所緣之境. 故彼言境而非是緣.

下	欄

以無體故. 非不對心說爲非境. 是故此

性說爲應知. 若非對心云何令知. 又說遍

計唯凡境故. 此卽廣前第二句頌訖. 佛知

無不. 若知如何成所緣. 若不知如何言遍

智. 此義應思如第七卷唯識中解

自下廣前第三四句. 幷解第二頌中初句

論. 遍計所執其相云何述曰. 問體相也

論. 與依他起復有何別述曰. 問二差別合

二問也

論. 有義三界至遍計所執述曰. 此師有二.

初立宗. 後引證偏答初問. 諸心心所雖各

體是一自證分. 而似依他二分而生. 謂見

相分. 諸經論中說二取者. 是此二也. 如是

二分雖似體有. 理實無也. 此之二相中邊等

說爲計所執

論. 二所依體至緣所生故述曰. 答第二問

顯二差別. 此二所依識等體事. 實從緣生.

此性非無名依他起. 從虛妄分別種子緣

生故. 此師意說. 唯自證分是依他有. 所取

能取見相二分是計所執. 如龜毛等是無法

故

論. 云何知然述曰. 下引證. 云何知彼二

分非有

論. 諸聖敎說至遍計所執述曰. 辨二差別.

虛妄分別是依他起. 舊中邊云虛妄總類者

三界心心所. 新□論云三界心心所是虛妄

分別. 顯揚十六云分別體性謂三界心心所.

瑜伽攝論等皆有此言. 謂三界心心所故依

他起. 從因緣生. 其二取名遍計所執. 舊中

經數: 一八三○

經名: 成唯識論述記卷第九本

頁數: 五四四

上	欄

邊頌云. 無二有此無. 長行云. 無二者謂無

所取能取. 有此無者有此二取無. 新□無二

有無故. 攝論顯揚等此文非一

今此第一卽安惠等多師□說此義. 下護法

等菩薩方更分別

論. 有義一切至遍計所執述曰. 第二師說.

文中有四. 一標宗. 二引證. 三破斥. 四結

正. 見相二分因緣生者亦依他起. 依此二

分妄執定實爲有爲無亦有亦無非有非無.

爲一爲異. 爲俱不俱等. 此以有無爲一

偏句. 一異爲二偏句爲首. 俱不俱通二處.

此二見相方名遍計所執. 非因緣生二法

名遍計所執

因會前師次引文證

論. 諸聖敎說至依他起故述曰. 下引證也.

攝大乘論第四卷說唯識二種種. 彼云唯識

此言唯量彼言二者此名唯二. 彼自解言.

唯量者無境故. 唯二者有見相故. 種種者

種種行相而生起故. 由有相見得成二種.

故見相分是依他起. 佛地經說. 現身土等.

及前第二卷所引四至敎. 皆有二三四分

故言種種. 皆名依他起故. 又種種者是見

分相分各有種種行相義. 如攝論說

論. 相等四法至依他起攝故述曰. 又五法

中相等前四. 唯除眞如十一識者. 一身. 二

身者. 三受者. 四彼所受. 五彼能受. 六世. 七

數. 八處. 九言說. 十自他別. 十一善惡趣死生

識. 眼等五根名身. 五識所依意界名身者.

第六意識所依意界名受者識. 此等三識以

中	欄

六內界爲性. 色等六塵名彼所受. 六識界

名能受. 似三時影現名世. 似一等算名

數. 似村等現名處. 似見聞等言說相現

說名言說. 起我我所執名自他別. 似五趣

等相現名善惡趣死生識. 此等門義如攝論

說. 此中旣言身識所受識處識言說識善

惡趣生死合五識名依他起故. 相分亦依

他也. 瑜伽七十二三. 顯揚十二十六明五

法. 攝論第四明十一識及相名等. 彼皆說

爲依他起攝. 故知二分非計所執. 論言等

者等相識等1色處等

論. 不爾無漏至遍計所執述曰. 下破斥中

有五過難. 此爲第一. 若諸相分非依他者.

佛等無漏後得智品所變二分應名所執. 應

立量云. 有漏非染見相二分. 非計所執. 是

非染心現二分故. 如無漏心現二分等

論. 許應聖智至有漏亦爾述曰. 若許無漏

見相二分如二乘等亦計所執. 則應聖智

不緣自依他相分等生. 若緣相生便計所

執. 能緣依他所有智品. 應非道諦. 有相分

故. 如有漏心. 若不許聖智雖有二分非計

所執. 應知有漏心亦應爾有二分故. 如無

漏心

論. 又若二分至體非有故述曰. 第二難也.

若有漏二分皆是計所執者. 應非所緣緣. 彼

言計所執許二非有故. 如[&FFFF]#角等. 彼計二

分非所緣緣. 所緣緣者陳那破他就他爲

論. 我旣唯識何藉緣生

論. 又應二分至應無二分述曰. 第三難. 所

下	欄

執二分. 不熏成種. 以無法故. 如石女兒.

卽後識等應無二分. 然彼所計. 所有二分

種生之時. 但自證現行是依他起. 種生二分

便計所執. 故爲此難. 不爾此文是逐他義.

非謂極成

論. 又諸習氣至能作因緣述曰. 第四難也.

有漏習氣是識相分. 相分旣非有. 豈體非有

之法能作因緣. 假法如無非因緣故. 汝執

相分體非有故. 彼執種子非眞有體. 自證

分緣仍非相分. 今說自宗言相分攝故爲

此難

論. 若緣所生至無異因故述曰. 第五難也.

從緣所生不離於識內之二分非依他起.

二分所依依他起識體. 例亦應爾. 無異所以

彼此可別. 若心外二分非因緣生可非依

他起. 然彼師計. 能生之種有二. 能生所生

現行. 及計所執. 故以自證爲例. 例之應立

量云. 因緣所生二分. 是依他起. 因緣種子生

故. 如自證分. 又唯自證分. 如何緣證自證.

如何緣種. 豈一心中亦量非量. 得自緣故.

許有見分卽無此失. 若更立分者. 卽初自

證不自內緣亦見分攝

論. 由斯理趣至皆依2他起述曰. 結正也.

解二句爲二. 若爲初性. 及依他起合爲門

者. 此初師結. 若分三性各別明. 以下解依

他. 由斯理趣衆緣所生心心所體. 及相見

分. 異生二乘有漏無漏□依他起. 善順聖

敎不違理故

解第二頌初句. 及遍計所執體性非有答

經數: 一八三○

經名: 成唯識論述記卷第九本

頁數: 五四五

上	欄

問其相. 二師異說有體無體寬狹不同. 辨

二性別答第二問. 總是廣前第一頌訖. 幷

解第二頌初句. 因結上文兼生下故. 自下

解第二頌第二句

論. 依他衆緣而得起故述曰. 釋頌中緣所

生之三字也. 釋依他義

論. 頌言分別至亦圓成故述曰. 釋分別字

唯局有漏. 兼顯不說淨分所由. 或從此

下方解第二句. 以上總解第一句也. 今此

頌中應知且說染分依他. 謂分別法因緣所

生. 雜染諸法名爲分別. 依他因緣之所生

故. 或染依他爲分別緣之所生故. 唯雜染

故. 此中依他唯說染分. 淨分依他亦圓成故.

顯通二性. 明淨依他不名分別. 染依他起

唯依他故. 顯此頌中唯明染分

論. 或諸染淨至依他起攝述曰. 第二又解.

或諸染淨心心所法皆名分別. 能緣慮故.

此中通說. 非由淨故便不緣慮. 言能緣故.

是則一切染淨依他. 是此頌中依他起攝. 皆

名分別故若爾染淨色不相應. 應非此

中依他起攝. 不能緣慮非分別故答曰

不然. 說心等時彼亦此攝. 不離心故. 唯識

門故問若爾何故致能緣言答顯能緣

心遍諸染淨皆名分別. □能慮故. 非緣慮

言簡除色等. 色等雖不能緣. 不離心等故

亦此攝

次下解圓成實性. 先解第二頌第三句

論. 二空所顯至名圓成實述曰. 依二空門

所顯眞理. 一圓滿. 二成就. 三法實性. 具此

中	欄

三義名圓成實

如何眞如具此三義

論. 顯此遍常體非虛謬述曰. 由此眞如一

者體遍. 無處無故. 卽是圓滿義. 二者體常.

非生滅故. 卽是成就義. 三者體非虛謬. 諸

法眞理. 法實性故. 卽此體言貫通三處. 論

影略故通上常遍也

且言體遍欲顯何義

論. 簡自共相虛空我等述曰. 遍簡自相. 諸

法自相局法體故. 不通於餘. 若通於餘便

非自相. 故唯眞如能遍諸法常顯何義.

常簡共相. 諸法無常空無我等雖遍諸法.

體非實有. 謂諸法上無體無用名空無我.

非有實體貫通諸法. 唯有觀心無共相體

如前已說. 旣爾不應說彼體性是常法. 故

言眞如常簡彼共相又非虛謬言. 意顯

何等義. 非虛謬簡虛空我等. 小乘外道執

虛空我亦體是常. 能遍諸法. 說彼虛謬非

法實性. 故非虛言簡異虛空. 非謬之言卽

簡我等. 等妄執故. 又言等者. 等衛世師大

有和合. 僧□自性. 雖彼計遍. 又體是常. 今

言彼體是虛謬性非定有體故復言等. 卽

唯眞如具此三義. 圓成實言如次配屬

問曰若爾淨分依他體非常遍. 如何亦是圓

成實攝

論. 無漏有爲至亦得此名述曰. 淨分有爲

亦具三義. 一者離倒. 體非染故. 是實義. 二

者究竟. 諸有漏法加行善等. 不能斷惑非

究竟故. 諸無漏法體是無漏. 能斷諸染是

下	欄

究竟故. 是成義. 三者勝用周遍. 謂能普斷一

切染法. 普緣諸境緣遍眞如. 故言第三勝

用周遍. 是圓義. 由具三義與眞如同. 故淨

依他亦得稱爲圓成實性. 舊中邊上亦說. 無

爲無變無倒成就入眞實性. 一切有爲皆道

所攝. 無顚倒成就故. 境界品類中無顚倒

故. 得入眞實性. 無變者常義. 無顚倒非

虛謬義. 成就者遍義. 由上三義眞如名成

實. 淨分依他但有體1遍. 俱無顚倒. 但是此

中第一第三. 無究竟義. 新□中邊第二卷

云. 眞如涅槃無變異故名圓成實. 有爲總

攝一切聖道. 於境無倒故亦名圓成實. 合

此二種但有此中初三之義. 攝論四說. 何

緣名圓成實. 由無變易故. 卽此常義. 淸淨

所緣. 卽此遍義. 一切善法最勝性故. 卽此體

非虛謬. 諸法實性. 今彼論中但當眞如圓成

實性. 非淨依他亦圓成攝. 義不具故. 此中

通攝義皆同也

論. 然今頌中說初非後述曰. 雖有無爲

諸淨分法皆圓成實. 然今頌中說初眞如名

圓成實非後淨分. 不能簡別自共相等三

義勝故. 淨分依他. 一非所證. 二非法性. 故

今頌中說初非後

此解第三句圓成實三字. 次解於彼. 及第

四句. 初總. 後別

論. 此卽於彼至眞如爲性述曰. 此總解也.

此圓成實於前所說彼依他起上. 於一切

時常無第一遍計所執. 常是□義. 一切時

義. 遠離無義. 離過失義. 三性之中所執爲

經數: 一八三○

經名: 成唯識論述記卷第九本

頁數: 五四六

上	欄

初故名前也. 此圓成實依他起上無計所

執. 二我旣空. 依此空門所顯眞如爲其自

性. 梵云瞬若此說爲空. 云瞬若多此名空

性. 如名空性不名爲空. 故依空門而顯

此性. 卽圓成實是空所顯. 此卽約表詮顯

圓成實問空爲門者. 爲智是空. 空爲異

智答空是智境. 空體非智. 智緣彼空之

時. 顯此眞如故

論. 說於彼言至不卽不離述曰. 下重釋第

三句於彼二字. 卽約遮詮顯圓成實. 頌第

三句言於彼者. 顯此與依他不卽不離.

依他是所於. 眞如是能於. 非卽一法有所能

於. 顯如與依他體非卽故. 若是卽者. 眞如

應有滅. 依他應不生. 言不離者. 卽於彼

依他上有眞如故. 非不於彼. 不可言離.

若全離者如應非彼依他之性. 應離依他

別有如性. 云何言於彼. 故於彼言顯不卽

離. 此中唯有空. 於彼亦有此也

論. 常遠離言至理□非有述曰. 釋第四句

常遠離字. 謂遍計所執是妄所執. 此非暫無.

□時無故名常. 此體非有故名遠離

旣遠離言無計所執. 更致前言此何所用

論. 前言義顯不空依他述曰. 遍計所執依

他前說. 今空於所執不空於依他

前言顯此頌中但言常遠離前遍計所執已

空計所執. 更言性者此復何用

論. 性顯二空至離無性故述曰. 意言. 眞如

是空之性. 非卽是空. 空爲所由如方顯故

如體空者何所妨也. 眞如離有. 及離無相.

中	欄

若言於空雖離有相非離空相. 故此空言

非眞如體. 故致性言深爲有用眞如離

空名空性. 眞如離有名有性. 病多起有但

說空門. 若空病生亦立有性. 此意總顯圓

成實性於依他上無前所執所顯之性. 故

遮表門皆有所以

此解第二頌下二句訖. 雖二頌不同. 明三

性體訖. 下明三性異不異相. 卽第三頌. 於

中有三. 一解法. 二解喩. 三結之

論. 由前理故至應是無常述曰. 下解第三

頌中初三句. 此與依他起非異不異者. 攝

論等皆對三性明異不異. 此中但對依他

起者. 以此二性有法相對. 非計所執以無

體故. 彼約性對. 故三皆對. 此約體對. 彼一

無體. 故但對二. 此中論言由前不卽離理

故. 若依他起與彼定異. 眞如應非彼之實

性. 旣與彼異故非彼性. 若全不異. 此眞如

性應是無常. 依他非常此彼同故

論. 彼此俱應至用應無別述曰. 又釋一義.

依他彼. 眞如此. 旣體一俱應是淨非淨境.

以體一故. 中邊第一云. 無二有無故. 非有

亦非無. 非異亦非一. 是說爲空相. 正與此

同. 七十四說. 唯此眞如聖智境. 依他起凡聖

智境. 又依他境體不淨. 眞如境體是淨. 二性

旣一. 彼依他境體應亦淨. 眞如境體應不

淨. 又依他旣通凡聖境. 眞如應亦然. 旣爾

卽根本無分別智. 與後得智應無別體. 本

智本緣如. 亦緣依他故. 後得緣依他. 亦緣

眞如故. 此約見分以爲妨難. 故二無別. 攝

下	欄

論云. 由依他種生成依他. 由遍計所緣相

故. 遍計所遍計故成遍計所執. 由卽此自

性成圓成實. 如所遍計不如是有故. 故

三性非異非不異. 世親云. 謂意識是遍計.

此依他起爲所取所緣境性能生遍計. 是故

亦名遍計所執. 卽依他起爲境生遍計心

義名計所執性. 卽釋遍計所緣相故. 是所

遍計故者. 卽彼意識名遍計. 緣彼相貌爲

所取境爲所遍計. 由此依他亦名計所執

性. 謂依他起爲遍計心之所緣故. 亦名計

所執. 前卽爲境能生計心名計所執. 後爲

計心之所緣故名計所執. 總解本論. 是一

義也. 無性云. 非異者. 依他起有. 計所執無.

有望於有可得言異. 有望非有非可異

故. 彼旣是無. 望何爲異. 非不異者. 有與

非有不成一故. 依他不淨. 圓成淨故. 故彼

三性非異非不異. 此爲一解. 又由依他是

我色等遍計所執所依止故. 依他起名計所

執. 遍計所緣相故. 卽是依他爲計所執之所

依. 名計所執也. 此與前世親別. 又依他起

是我色等意識遍計所遍計故. 卽依他起

爲能遍計之所計執名計所執. 彼云由此

意趣假說依他爲計所執

此解第三頌上二句故此與依他非異非不

異訖. 下釋下第三句

論. 云何二性非異不異述曰. 此問譬喩

論. 如彼無常無我等性述曰. 頌言如無常

等性. 等取無我. 及空等故. 無我亦復言等

論. 無常等性至非彼共相述曰. 若定異者.

經數: 一八三○

經名: 成唯識論述記卷第九本

頁數: 五四七

上	欄

應彼行法非無常等. 如靑非黃以是異故.

不全異者. 無常等此應非彼行等之共相.

如色非色共相. 與色不異故

論. 由1此喩顯至相待有故述曰. 結上文

也. 由此道理二性不一異. 諸法與法性理

必應然. 依他是法. 如是法性. 道理應爾. 所

以者何. 勝義世俗相待立故. 謂若有俗理必

有眞. 若無眞時待何爲俗. 非龜毛望[&FFFF]#

角可說異一. 以體無故. 若有眞時理必

有俗. 若無俗者待何爲眞. 由斯道理故前

三眞亦名爲俗. 眞家俗故. 故後三俗亦名

爲眞. 俗家眞故. 如斯勝理故彼二性非異

非一

次第三段釋第四句非不見此彼

論. 非不證見至依他起性述曰. 下文有二.

初總. 後別. 此初也. 今言見者. 非謂眼見意

識比見. 但是無漏親證見也. 見者聖惠親所

得義. 非不見此此卽圓成. 而能見彼彼依

他起. 卽一見言義通二生. 密合巧言故. 頌

但說非不見此彼要達眞理方了依他.

寧說依他是凡夫境. 以心上現雖不了達

但親所取. 若論了達唯聖非凡. 若親爲境

凡夫亦得. 故彼此說亦不相違. 如世有人親

見一物然不能識. 凡境亦爾

論. 未達遍計至依他有故述曰. 釋此所以

有二. 初釋. 後成. 此釋也. 地前等位未達遍

計所執之性體是空無. 終不如實知依他

有. 妄所執力□彼依他. 除彼□時依他自

現. 知妄所執無. 依此無門證圓成實便了

中	欄

依他. 今從所無門說. 故言了所執知依

他有. 此□解也. 又無分別智. 若不先達所

執性空眞如妙理. 其後得智終不實知依他

爲有. 顯無分別智證二性也

問旣要知眞方了事俗. 爲俱爲後

論. 無分別智至如幻事等述曰. 先證眞如

已後得智中. 方能了達依他起性如幻事陽

二八喩等也. 非初見位一時雙見. 第五地

後. 及佛能爾. 至下當知

論. 雖無始來至虛妄變現述曰. 下成前也.

一切異生心心所法. 已能緣自相見分等.

雖親得依他. 由我法執□俱起故. 不知

自心心所虛妄顯現. 由此不能了依他也.

乃至八喩. 謂無始來見分緣自相分. 自證緣

自見分. 亦緣自身證自證分. 證自證分亦緣

自自證故. 故言緣自相見分等. 由我法執

第七識等三性之心□俱行故. 不如實知

自心虛妄如幻事等

論. 猶如幻事至非有似有述曰. 此顯依他

非眞實有擧喩以成. 如大般若廣說其相.

攝大乘說. 云何無義而成所行境界. 爲除

此疑說幻事喩. 云何無義心心所轉. 爲此

說陽二. 云何無義有愛非愛受用差別. 爲

此說夢境. 云何無義淨不淨業愛非愛果

差別而生. 爲此說鏡像. 彼言影像. 云何無

義種種識轉. 爲此說光影. 云何無義種種

言說戱論相轉. 爲此說谷響. 云何無義而

有實取諸三摩地所行境轉. 爲此說水月.

云何無義有諸菩薩無顚倒心. 爲辨有情

下	欄

諸利樂事故思受生. 爲此說變化. 彼世親

無性第五皆廣解. 不能煩引. 中邊論中亦

有八喩喩計所執. 如彼抄會. 顯依他性

喩如此八. 體非實有是虛妄有似彼眞有.

故說依他非有似有

論. 依如是義至雖有而非眞述曰. 此是厚

嚴經頌. 雖依他有而非眞有. 要見眞已後

見依他. 與長行同

此上文段准義應知. 總是別解彼三頌訖

也. 下第二段今總解彼三頌意也. 於中有

三. 初總. 次別. 後結

論. 此中意說至心心所法述曰. 此總也

論. 謂心心所至依他起性述曰. 此下別也

謂心心所. 卽自證分及所變現. 卽相

2見分. 衆緣生故如幻事等. 非有似有□

惑愚夫. 愚夫等不了謂爲實有. 故名□惑.

名依他性

論. 愚夫於此至遍計所執述曰. 於此依他.

橫執我法或是有或是無. 或俱或不俱. 或

是一或是異. 或俱或不俱. 或是實或是不

實. 或俱或不俱如是等. 今此有無一異爲

首. 俱不俱通二處. 等者等一切執. 但執所

執如空華等. 若性若相無少是有. 一切都

無者名遍計所執. 此遍計執亦依圓成而

起. 此中但言依依他者. 以心相分影像是

依他性. 依此執爲圓成實故. 從實爲言但

說依他. 又依他起是安足處. 稍可言說. 及

擬宜故. 但執依他. 圓成不爾故不說也. 實

亦依執. 如二乘無常無我無樂淨等

經數: 一八三○

經名: 成唯識論述記卷第九本

頁數: 五四八

上	欄

論. 依他起上至名圓成實述曰. 於依他起

彼所妄執我法俱空. 此空所顯識及心所.

一切相分等眞性. 名圓成實

論. 是故此三不離心等述曰. 此總結也. 故

此三性不離心心所相分等. 此卽略解三

性體相. 上來第一廣解三性. 第二略解三

性訖

論. 虛空擇滅至何性攝耶述曰. 下諸門1釋.

於中有二. 初以十一門辨. 後總指例. 今別

問答故成十一. 於中子細諸門極多. 此爲

第一. 論中問意. 如無漏有爲具二義故. 依

他圓成二性所攝. 此擇滅等等取不動想

受滅等. 有言無漏收. 有論亦言苦諦等攝

此於三性何性攝耶

論. 三皆容攝述曰. 此略總答

論. 心等變似至圓成實攝述曰. 如論可

知. 卽顯. 諸論言無漏者. 無漏心變. 言苦諦

等攝者. 有漏心變. 亦不相違旣言苦等. 心

所變者. 依他起攝. 此唯定也. 不多執空而

感生死. 略不說集. 理亦集攝. 不善心執. 如

勝論等. 此說多分故苦諦收

爲顯此義因述上來所說依他義亦不定.

故次論云

論. 有漏心等至圓成實述曰. 有漏心等. 及

所變等. 定屬依他. 以相與見必同有漏

無漏性故. 唯依他起. 無漏心等. 及所變空

等. 容二性攝. 以有緣起無倒理故. 卽由

二重三性體異. 故攝不同. 若說空等爲無

漏者. 容二性攝. 體不定故. 苦諦等收. 唯依

中	欄

他起. 體卽定故. 此但分別有體假空等. 非

計所執. 彼無體故

論. 如是三性至相攝云何述曰. 第二七眞

如相攝. 如解深密. 及七十七. 顯揚第三. 中

邊第二. 佛地等七等. 廣解眞如有諸門釋.

舊中邊說眞如名分破眞實. 今新□云差

別眞實. 爲七種者從能詮說. 非眞如體

可名差別. 論中初問. 次答. 此爲問也

下答中初出七體. 後辨相攝

論. 七眞如者至流轉實性述曰. 一切有爲

法生滅性. 性卽眞如. 約詮名生滅. 言性卽

彼如. 約詮爲言. 下准當知. 舊中邊名生起

眞實. 新□不同. 以下准知. 2七十七顯揚等.

解唯緣起法如. 此中通言一切有爲法. 彼

據內法根本流轉唯言緣起. 此中通說一

切法體. 亦不相相違

論. 二實相眞如至所顯實性述曰. 因二空

門所顯如性. 七十七說. 卽我法性. 我法性

言我法之性非卽我法. 我法無故. 顯揚中邊

亦同於此. 以下同處更不引之. 下准應知.

舊中邊名相眞實

論. 三唯識眞如至唯識實性述曰. 顯揚云.

心3染衆生*染. 心淨衆生淨. 見識眞如便能

知此*染淨心等. 約詮卽依他. 據理卽眞如.

七十七名4了別眞如. 識*了別也

論. 5四安立眞如至謂道實性述曰. 下四是

四聖諦. 舊中邊云. 依處邪行淸淨正行眞

實名異. 今新□名. 體與此同. 諸文無異. 此

約詮門義別說七. 廢詮談體卽唯一如. 七

下	欄

十七云. 由流轉安立邪行三眞如故. 一切

有情平等平等. 此約除佛餘名有情故. 前

第三云佛非有情. 故不言佛無苦集故.

顯揚又說無始流轉實性. 卽是緣生故流轉

如. 亦非佛有. 又6設一切有爲皆是流轉. 然

佛法身體離生滅亦無流轉. 又流轉如雖

通有爲法. 唯約有漏故佛言無. 由實相

*了別二如故. 一切諸法平等平等. 一切諸

法皆無我法皆唯識故. 由淸淨眞如故. 三

乘菩提平等平等. 此約滅諦. 三乘皆得有

餘無餘二涅槃故. 勝□經云. 聲聞不得涅

槃者依別意說. 下自當知. 以所證涅槃

說能證菩提平等. 或菩提性境亦名菩提. 卽

舊云智處也. 由正行眞如故. 聽聞正法

緣總境界. 勝止觀所攝受平等平等. 由有

此如方能聽聞正法等故. 此如若廢詮談

體性. 一一皆具無不平等. 若談體約詮故

此四種道理平等. 此中復約二乘行位. 證時

分齊等. 皆如理知

論. 此七實性至二智境故述曰. 旣出體已.

次相攝者. 七皆圓成攝. 二智境故. 謂實相雖

識淸淨三如根本智境. 餘四眞如後得緣故.

此約增上. 若談如體. 一卽七如皆根本智

境. 約詮爲論七皆後得境. 就約詮顯體三

四境別. 顯揚十六說與此同

論. 隨相攝者至妄執雜*染故述曰. 中邊

云此三二性攝. 所以者何. 若妄所執三. 皆遍

計所執攝. 若約詮雜染三. 皆依他收. 遍計執

心唯染依他故. 三如之相染依他故. 三如之

經數: 一八三○

經名: 成唯識論述記卷第九本

頁數: 五四九

上	欄

相體雜染攝非圓成實

論. 餘四皆是圓成實攝述曰. 亦約詮無漏

故. 中邊云此唯聖境. 聖智所顯故問何

故唯識非前二性. 正行一種不通依他

答遍計所執多不執唯識. 依他起性少能知

唯識. 故非前二攝. 正行約離過義. 不言

通依他. 據實而言. 前通前二性. 此後通依

他. 亦無過失. 又七皆三性於理不違. 所執

心變如體異故. 論中旣約隨相而言. 亦無

過失

論. 三性六法相攝云何述曰. 三性六法相

攝門. 此爲問也

論. 彼六法中至緣生理故述曰. 六法如文.

瑜伽第三有此六法. 然無相攝. 皆具三性

者. □可妄所執皆遍計所執. 無爲所執者

有展轉義. 如前已說. 皆緣生故依1他起攝.

無爲亦心緣變故. 如理應知. 六法皆有妄

執緣生之道理. 理卽眞如. 亦圓成實. 此約

通義. 辨中邊云. 色家所執性. 色依他性. 色圓

成性亦名爲色故各通三性. 若別談者. 前五

通二性. 依他起法通有無漏故. 後一唯成

實. 非生滅故. 此除假無爲. 假無爲如前通

三性. 或通說假亦唯圓成. 如上假故. 此辨有

法. 非計所執

四五事相攝門. 有二五事如別抄解

論. 三性五事相攝云何述曰初2問可知

論. 諸聖敎說相攝不定述曰. 此總答彼相

攝不定

論. 謂或有處至不攝五事述曰. 初是瑜伽

中	欄

七十四顯揚第六及第十六說. 前四依他. 後

一圓成實. 三無性論第一卷. 佛性論第二卷

□同此說. 然非此所引. 不依彼故五事.

相名分別正智眞如. 如七十三四等廣解

論. 彼說有漏至皆依他3起述曰. 逐難會

也. 彼瑜伽等說. 有漏心等所變分二. 能變爲

一. 能所詮異故. 餘文可解. 有漏有戱論有

能所詮. 起名相等故. 無漏不爾. 此辨有體

五事不攝初性. 七十四云. 問若依他起亦

正知攝. 何故但說依他緣計所執自性執

應知. 答彼唯說染分依他非淨分者. 若淨

分者亦緣無執. 許通二性. 餘二性易故略

不說

論. 或復有處至圓成實攝述曰. 舊中邊上

卷. 新第二說. 彼有頌文不能煩引. 下皆准

知

論. 彼說有漏至圓成實攝述曰. 約見相見.

不約詮門. 前約詮門. 今依見相. 設能詮名

亦相中攝. 見分相故. 餘自證見分等名分

別. 能緣性故. 此二緣生依他起攝. 所執都無.

爲顯非有假說彼性爲五法名. 謂但有名

無實體故. 眞如正智二皆無倒. 體無漏故.

能緣所緣俱斷漏故. 圓成實攝. 前依緣生

故攝正智. 約別義說. 故與瑜伽不相違

也

論. 或有處說至圓成實攝述曰. 十卷楞伽

第七五法品說. 今勘梵本正與此同. 然四

卷楞伽文勝. 十卷者亂. 如文易解. 無勞重

釋

下	欄

論. 彼說有漏至名相二事述曰. 餘文可知.

唯遍計所執相名二事者. 卽隨能計依他之

心. 假立所執而爲相名. 由多依名而計

於義. 依義計名體實都無. 實非名相. 七十

六說初所執性依於相名. 文同於此. 二成

實攝正與前同. 故論不4釋

論. 復有處說至遍計所執述曰. 世親攝論

第五卷文. 彼釋. 名義若體相稱卽成相違.

此中安立名爲依他起. 義爲遍計所執. 此

意. 名者五法中名. 義者卽相. 及分別. 名所詮

故. 能所取故. 與彼五法相攝有異. 故對擧

之

論. 彼說有漏至故說爲名述曰. 等者. 等自

證分證自證分. 此是依他起性心心所法.

由名能詮勢分力故. 隨能詮名緣之起執

成所遍計. 故說依他是名所攝. 所遍計言

非計所執. 所執之依故依他起. 彼世親云.

以依他起由名勢力成所遍計故. 正與此

同. 不言圓成者. 此體與名極疏遠故

論. 遍計所執至假立義名述曰. 遍計所執

隨於此名橫計於義爲實有體. 此非實有.

於此非有中假名後者. 於非義中假立

義稱. 謂此但有所執之義. 無隨依他之名

故也. 顯圓成實離名離義. 不可爲名之所

依故成所遍計說之爲名. 不可隨名執

此爲實有假立爲義故. 俱非二攝. 楞伽中

邊所說五法. 或通有無. 或體實有. 遍計所

執假亦通有. 瑜伽等不然. 顯揚十六說. 計

所執無. 五不攝故. 卽五法體唯是有也

經數: 一八三○

經名: 成唯識論述記卷第九本

頁數: 五五○

上	欄

論. 諸聖敎中至廣說應知述曰. 由彼四說

文雖有異而理爲言. 各據一義不相違也.

然諸說中不雜亂. 如瑜伽論第七十二七十

三四說三性及別章說. 諸經相亂者如理應

知. 中邊以三性與十眞實相攝. 此皆攝盡.

可勘彼文. 然有蘊等. 此不說者如下當知

論. 又聖敎中至相攝云何述曰. 此下第二

五事相攝門也

論. 所詮能詮至能詮相故述曰. 五相者. 一

所詮. 二能詮. 三相屬. 四執著. 五不執著. 若

妄所計所詮諸法. 能詮諸名. 計所執性. 前五

事中相名分別三事之中. 取分別全. 相名

少分是所詮相. 由名亦所詮故. 相名少分

是能詮相. 由名亦相故. 今此三法隨其所

應. 所詮能詮屬依他起. 唯說染分依他起

故. 眞如全. 正智少分是所詮相. 正智少分是

能詮相. 此依無倒釋成實性. 故攝正智. 隨

此所應所詮能詮屬圓成實. 後得正智亦能

變似能詮相故. 前言離過無漏無能詮. 今

談法實無漏亦能詮. 故所詮相. 及能詮相□

屬三性

論. 二相屬相至定相屬故述曰. 第三能詮

所詮二相屬. 相唯計所執. 妄計名之與義定

相屬故

論. 彼執著相至爲自性故述曰. 第四執著

相唯依他起. 能執著者虛妄分別爲自性故.

設所執著卽所遍計. 亦是依他. 亦以妄分別

爲自性故

論. 不執著相至爲自性故述曰. 無漏二智.

中	欄

及俱行品相見分等. 及無爲法圓成性故. 不

執著相是此性攝. 此後三種別約三性增勝

相語. 故顯揚論十六說. 此五相中初及第二

依三自相. 第三依遍計所執相. 第四依依

他起相. 第五依圓成相. 正與此同. 據實而

言. 第三亦有後之二性. 若執二相屬所執是

無. 可是計所執性. 所執性所依二相屬. 二相

屬能所執□依他性. 若但不執說二相屬.

卽通後二性攝. 今約所執語故唯計所執.

彼執著相若是所執著. 亦計所執性. 所依執

著相亦通圓成. 今據能執著心語故言唯

依他. 不執著相卽體是無. 不可執著亦計

所執. 若無執著之心依他亦有. 今約全非

能執著語故唯圓成. 然第八十一攝釋分. 及

顯揚十二云. 所詮相謂相等五法. 能詮相謂

計所執相. 二相屬相謂計所執性執所依止.

執著相謂自體執. 及此隨眠. 不執著相卽計

所執相. 及彼隨眠解脫正分別. 解云彼所詮

相卽依他圓成. 有實自體可爲詮故. 遍計

所執旣無有體非可詮故. 雖諸無法亦是

所詮. 然無差別可詮之用. 非所詮攝. 能詮

唯計所執非餘二者. 彼二論文各自釋言. 此

是遍計所執性. 亦名和合. 乃至亦名唯有

音聲. 顯彼無體唯有能詮名故. 但說能詮

是計所執. 非餘二性非能詮攝. 此卽各據

一義. 與顯揚十六亦不相違. 此二相屬相

中. 遍計所執自性執所依止. 卽遍計所執性

也. 遍計所執自性之執是能計心. 執所依止

是能計心之所執. 所執是依止義. 依止所執

下	欄

起計心故. 故第四言遍計所執自性執. 及

彼隨眠是依他起. 明知執所依者是遍計所

執. 第四可知. 第五不執著相. 謂染依解脫.

解脫了知圓成實攝. 遍計所執相. 及彼習氣

者. 故知所執我法都無. 唯有依他染分習氣

斷之得解脫. 解脫卽眞如. 正分別者卽無漏

智. 意言知計所執無. 斷依他得解脫正智.

是不執著相. 此中五相前二諸論不同. 各據

一義. 後三諸論皆同理不違也. 廣如彼說.

如是和會諸智者知

論. 又聖敎中至相攝云何述曰. 第五四法

相攝門. 此問起也. 顯揚六說. 謂諸世間於諸

事中由串習所得悟入智見共施設世俗

性. 乃至略說者. 謂此是此地等. 非彼水等.

如是等世間有情決定勝解所行. 一切世間

自昔傳來名言決定自他分別共爲眞實. 非

邪思擇觀察所取. 是名世間所成眞實. 謂諸

智者有道理義. 乃至處異生位者隨觀察

者. 依現1比至敎極善思擇. 決定智所行所

知事. 以證成道理所建立. 是名道理所成

眞實. 以入聖位非此眞實. 謂一切聲聞獨

覺無漏方便智無漏正智無漏後所得世間

智等所行境界. 是名煩惱障淨智所行眞實.

由緣此故於煩惱障智得淸淨. 及後證得

無障□故說爲彼眞實問此中何者是眞

實答謂苦集滅道名之所顯四種聖諦.

由簡擇如是四聖諦故. 得入現觀位. 於

現觀位後眞實智生. 卽四諦理三智所行. 四

聖諦故名此眞實. 謂於所知中能□智故